gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8138, del 29-09-2017 (2017/8537)

RESOLUCIÓ de 27 de setembre de 2017, de la Direcció General de Serveis Socials i Persones en Situació de Dependència, per la qual es notifica i se citen les persones interessades en el procediment ordinari número 4/000327/2017 a comparéixer en la via jurisdiccional.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8138

Data del DOGV
:   29-09-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8537


Data del document
:   27-09-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 27 de setembre de 2017, de la Direcció General de Serveis Socials i Persones en Situació de Dependència, per la qual es notifica i se citen les persones interessades en el procediment ordinari número 4/000327/2017 a comparéixer en la via jurisdiccional. [2017/8537]  
Per acord dictat en la Sala Contenciosa Administrativa, Secció 4a, del Tribunal Superior de Justícia de la Comunitat Valenciana, en el recurs amb referència com a procediment ordinari núm. 4/000327/5149-LW interposat per l'Associació Empresarial de Serveis a Persones en Situació de Dependència de la Comunitat Valenciana-Aerte, contra el Decret 62/2017, de 19 de maig, del Consell, pel qual s'estableix el procediment per a reconéixer el grau de dependència a les persones i l'accés al sistema públic de serveis i prestacions econòmiques, i de conformitat amb l'article 49, de la Llei 29/1998, de 13 de juliol, reguladora de la jurisdicció contenciosa administrativa, es notifica els possibles interessats que pogueren resultar afectats per la interposició del recurs de referència i citar-los perquè, si convé al seu dret, puguen personar-se com a demandats en l'esmentada actuació en el termini de nou dies i comparéixer degudament representat en la forma establida en els article 23.2 i 23.3 de la cita llei jurisdiccional.  
  
  
València, 27 de setembre de 2017.- La directora general de Serveis Socials i Persones en situació de Dependència: Mercé Martínez i Llopis.
Diari Oficial de la Generalitat Valenciana


Sumari del DOGV 8111, del 23-08-2017 (2017/7282)

RESOLUCIÓ de 20 de juliol de 2017, de la Conselleria d'Hisenda i Model Econòmic, per la qual s'autoritza una transferència de crèdit del capítol 4 al 3 del programa 714.20, Ordenació i millora de la producció agrària, de la Conselleria d'Agricultura, Medi Ambient, Canvi Climàtic i Desenvolupament Rural, per import de 500.000 euros. Expedient número 12.009/17-084.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8111

Data del DOGV
:   23-08-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/7282


Data del document
:   20-07-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 20 de juliol de 2017, de la Conselleria d'Hisenda i Model Econòmic, per la qual s'autoritza una transferència de crèdit del capítol 4 al 3 del programa 714.20, Ordenació i millora de la producció agrària, de la Conselleria d'Agricultura, Medi Ambient, Canvi Climàtic i Desenvolupament Rural, per import de 500.000 euros. Expedient número 12.009/17-084. [2017/7282]  
La Conselleria d'Agricultura, Medi Ambient, Canvi Climàtic i Desenvolupament Rural proposa habilitar el capítol 3 Despeses financeres, en el programa 714.20, Ordenació i millora de la producció agrària, i dotar-lo amb 500.000 euros, per mitjà de transferència de crèdits no afectes a compromisos de despeses de la línia de subvenció de concessió directa, article 168 b) S3092, Suport a la subscripció d'assegurances agràries, de l'annex de subvencions corrents del mateix programa, a fi de donar cobertura al pagament dels interessos de demora que es generen pel retard en el pagament de les liquidacions sobre assegurances agràries presentades per Agroseguro, SA, entitat amb què l'esmentada conselleria ha subscrit un conveni per a la seua gestió i pagament.  
A aquest efecte, i en virtut del que disposen els articles 21 i 24 de la Llei 14/2016, de Pressupostos de la Generalitat per a l'exercici 2017, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza una minoració de crèdit en l'aplicació 17.07.31.445.62.7 per import de 500.000 euros, que afecta la dotació de la línia de subvenció S3092, d'acord amb el detall següent:  
  
Codi Denominació Dotació anterior Modificació Dotació actual  
S3092 Suport a la subscripció d'assegurances agràries 33.594.217 € 745.993 98.696.503  
  
  
  
Segon  
S'autoritza un increment de crèdit en l'aplicació 17.27.57.982.94.9 per import de 500.000 euros.  
  
València, 20 de juliol de 2017.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 8136, del 27-09-2017 (2017/8121)

Adjudicació i formalització del contracte número 162/2017. Serveis per al manteniment integral d'equips d'electromedicina distribuïts en els centres dependents del Departament de Salut Xàtiva - Ontinyent.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8136

Data del DOGV
:   27-09-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/8121


Data del document
:   18-09-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * contracte de serveis
    * adjudicació de contracte administratiu

Adjudicació i formalització del contracte número 162/2017. Serveis per al manteniment integral d'equips d'electromedicina distribuïts en els centres dependents del Departament de Salut Xàtiva - Ontinyent. [2017/8121]  
1. Entitat adjudicadora  
a) Organisme: Generalitat Valenciana. Conselleria de Sanitat Universal i Salut Pública.  
b) Dependència que tramita l'expedient: Departament de Salut Xàtiva - Ontinyent.  
c) Número d'expedient: PNCP 162/2017.  
d) Adreça d'internet del perfil del contractant:   
http://www.contrataciondelestado.es  
  
2. Objecte del contracte  
a) Tipus: serveis.  
b) Descripció: contracte de serveis per al manteniment integral d'equips d'electromedicina distribuïts en els centres dependents del Departament de Salut Xàtiva - Ontinyent.  
c) Divisió per lots i número: únic.  
d) CPV:  
  
Codi CPV Descripció  
50420000-5 Serveis de reparació i manteniment d'aparells mèdics i quirúrgic.  
50421000-2 Serveis de reparació i manteniment d'equips mèdics.  
  
  
e) Acord marc (si és procedent): -  
f) Sistema dinàmic d'adquisició (si és procedent): -  
g) Mitjà de publicació de l'anunci de licitació: perfil del contractant.  
  
h) Data de publicació de l'anunci de licitació: 19.05.2017.  
  
3. Tramitació i procediment  
a) Tramitació: ordinària  
b) Procediment: negociat amb publicitat, regulació no harmonitzada.  
  
4. Valor estimat del contracte  
99.173,55 - (noranta-nou mil cent setanta-tres euros amb cinquanta-cinc cèntims).  
  
5. Pressupost de licitació  
El pressupost total del subministrament ascendeix a 120.000,00 -  IVA inclòs.  
  
6. Formalització del contracte  
a) Data d'adjudicació: 27.07.2017  
b) Data de formalització del contracte: 28.07.2017  
c) Contractistes i imports d'adjudicació:  
Adjudicatari: Agenor Mantenimiento, SA.  
CIF: N32163482  
Import IVA inclòs: 84.000,00 ?.  
  
Xàtiva, 18 de setembre de 2017.- La gerent: Margarita Llaudes Llaudes. La directora econòmica: Concepció Albert Sabater. (R 22.07.2016, de la consellera de Sanitat Universal i Salut Pública).
Diari Oficial de la Generalitat Valenciana


Sumari del DOGV 8168, del 13-11-2017 (2017/9268)

Informació pública de la sol·licitud d'ENEACER, SL, de modificació substancial de l'autorització ambiental integrada d'una indústria de fabricació de productes ceràmics per mitjà d'enfornada, situada al terme municipal d'Onda.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8168

Data del DOGV
:   13-11-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/9268


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la sol·licitud d'ENEACER, SL, de modificació substancial de l'autorització ambiental integrada d'una indústria de fabricació de productes ceràmics per mitjà d'enfornada, situada al terme municipal d'Onda. [2017/9268]  
De conformitat amb el que estableixen l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, i l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 033/17 IPPC, relatiu a ENEACER, SL, amb CIF U84445665, i domicili a l'efecte de notificacions en la carretera CV-20, PK 8, d'Onda (Castelló), que té com a objecte la modificació substancial de l'autorització ambiental integrada d'una indústria de fabricació de productes ceràmics per mitjà d'enfornada.  
  
Peticionari: ENEACER, SL.  
Emplaçament: carretera CV-20, PK 8, d'Onda (Castelló)  
Projecte: sol·licitud de modificació substancial d'autorització ambiental integrada d'una indústria de fabricació de productes ceràmics per mitjà d'enfornat, en el terme municipal d'Onda (Castelló), promoguda per ENEACER, SL.  
  
Cosa que es posa en coneixement general perquè, en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar les corporacions i els particulars interessats les al·legacions que estimen convenients.  
Durant aquest termini els interessats podran examinar el projecte presentat en la Direcció General de Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre, torre 1, carrer Castán Tobeñas, 77, de València, i a l'Ajuntament d'Onda (Castelló), on estaran exposats en hores d'atenció al públic.  
Finalitzat el període d'informació pública, s'anunciarà en el Diari Oficial de la Generalitat Valenciana el moment en què podrà consultar-se en la pàgina web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions presentades.  
  
València, 20 de setembre de 2017.- El director general del Canvi Climàtic i Qualitat Ambiental: Joan Piquer Huerga.
Diari Oficial de la Generalitat Valenciana


Sumari del DOGV 8032, del 04-05-2017 (2017/3694)

Extracte de la Resolució de 2 de maig de 2017, de la Conselleria d'Economia Sostenible, Sectors Productius, Comerç i Treball, per la qual es convoquen les ajudes de suport a la promoció exterior de la Comunitat Valenciana per a l'exercici 2017.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8032

Data del DOGV
:   04-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3694


Data del document
:   02-05-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució de 2 de maig de 2017, de la Conselleria d'Economia Sostenible, Sectors Productius, Comerç i Treball, per la qual es convoquen les ajudes de suport a la promoció exterior de la Comunitat Valenciana per a l'exercici 2017. [2017/3694]  
BDNS (identif.): 344707.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
   
Primer. Beneficiàries  
Podran ser beneficiàries de les ajudes les associacions sectorials i les xicotetes i mitjanes empreses (pimes), amb personalitat jurídica pròpia i domicili social a la Comunitat Valenciana.  
   
Segon. Objecte  
Ajudes amb l'objecte d'afavorir la internacionalització de les empreses i la promoció dels productes de la Comunitat Valenciana, durant l'exercici 2017.  
   
Tercer. Bases reguladores  
Ordre 13/2016, de 2 d'agost, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes en matèria d'internacionalització.  
http://www.docv.gva.es/datos/2016/08/08/pdf/2016\_6426.pdf  
   
Quart. Finançament de les ajudes  
Les ajudes establides en la present convocatòria es financen a càrrec de la secció 11, programa pressupostari 762.10 Comerç exterior, capítol IV, línia S8013, per un import global màxim de 2.135.000,00 ?, del pressupost de la Generalitat per a 2017.  
   
Cinqué. Termini de presentació de sol·licituds  
El termini per a la presentació de sol·licituds serà des del 15 de juny fins al 29 de setembre de 2017.  
  
València, 2 de maig de 2017.- El conseller d'Economia Sostenible, Sectors Productius, Comerç i Treball: Rafael Climent González.
Diari Oficial de la Generalitat Valenciana


Sumari del DOGV 8047, del 24-05-2017 (2017/3594)

Informació pública de l'estudi de detall en l'àmbit del carrer Artesans i estudi d'integració paisatgística.
------------------------------------------------------------------------------------------------------------

### Dades del document

Número de DOGV
:   8047

Data del DOGV
:   24-05-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/3594


Data del document
:   26-04-2017

Organisme emissor
:   Ajuntament de Sant Vicent del Raspeig

Tipus de document
:   Anunci

Descriptors 

:   * Sant Vicent del Raspeig
    * pla d'urbanisme
    * administració local

Informació pública de l'estudi de detall en l'àmbit del carrer Artesans i estudi d'integració paisatgística. [2017/3594]  
La Junta de Govern Local, en sessió ordinària celebrada el dia 18 d'abril de 2017, ha acordat sotmetre a informació pública, per termini de 20 dies, l'estudi de detall i l'estudi d'integració paisatgística per a l'ordenació de la posició de l'edificació en illes situades entre els carrers Clau, Martell, Torn i carretera d'Agost del polígon industrial Canastell en l'àmbit del carrer Artesans, a efectes de presentació d'al·legacions.  
  
L'expedient complet estarà exposat al públic durant el termini esmentat a l'Ajuntament de Sant Vicent del Raspeig, Departament d'Urbanisme, situat a la plaça de la Comunitat Valenciana, núm. 1, en horari de 09.00 a 14.00 hores.  
Tot això d'acord amb el que disposa l'article 57 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge (LOTUP).  
  
Aquesta informació es publica igualment en la pàgina web de l'Ajuntament www.raspeig.org.  
  
Sant Vicent del Raspeig, 26 d'abril de 2017.- La regidora delegada d'Urbanisme: Mariló Jordá Pérez.
Diari Oficial de la Generalitat Valenciana


Sumari del DOGV 7954, del 10-01-2017 (2016/9786)

Notificació de la sentència dictada en el procediment ordinari número 368/2016.
-------------------------------------------------------------------------------

### Dades del document

Número de DOGV
:   7954

Data del DOGV
:   10-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9786


Organisme emissor
:   Jutjat d'Instrucció Número 1 de Dénia

Tipus de document
:   Edicte

Notificació de la sentència dictada en el procediment ordinari número 368/2016. [2016/9786]  
Procediment ordinari número 000368/2016-C  
En el procediment a què es fa referència, s'ha dictat la sentència que té la part dispositiva que, literalment, és com segueix:  
  
«Mitjançant aquesta sentència, estime parcialment la demanda interposada per la procuradora Isabel Daviu Frasquet, en nom i representació acreditada de BMW Bank GmbH, sucursal a Espanya, assistits pel lletrat José Manuel Ortigosa Lora, contra José Manuel Rodríguez Ruiz, declarat en rebel·lia, i, en conseqüència, condemne el demandat a abonar a l'actora la quantitat de 18.607,98 euros (díhuit mil sis-cents set euros amb noranta-huit cèntims), més els interessos i costes de conformitat amb els fonaments de dret segon i tercer.  
  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
Així, per aquesta sentència, ho pronuncie, mane i firme.  
Publicació. La sentència anterior ha sigut donada, llegida i publicada per la magistrada jutgessa que la va dictar, mentre celebrava audiència pública el mateix dia de hui, cosa de la qual jo, el lletrat de l'Administració de justícia, done fe. Dénia, 18 de novembre de 2016.»  
  
I com a conseqüència del parador ignorat de José Manuel Rodríguez Ruiz, estenc aquesta cèdula perquè valga de notificació.  
  
  
Dénia, 28 de novembre de 2016.- El lletrat de l'Administració de justícia: José Manuel Ortigosa Lora.
Diari Oficial de la Generalitat Valenciana


Sumari del DOGV 8136, del 27-09-2017 (2017/8389)

Informació pública del Projecte de decret del Consell pel qual es regula el Pla d'ordenació de recursos humans 2017-2019, del personal de gestió directa de la Conselleria de Sanitat Universal i Salut Pública.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8136

Data del DOGV
:   27-09-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/8389


Data del document
:   18-09-2017

Organisme emissor
:   Conselleria de Sanitat Universal i Salut Pública

Tipus de document
:   Anunci

Descriptors 

:   * Conselleria de Sanitat Universal i Salut Pública
    * cooperació administrativa

Informació pública del Projecte de decret del Consell pel qual es regula el Pla d'ordenació de recursos humans 2017-2019, del personal de gestió directa de la Conselleria de Sanitat Universal i Salut Pública. [2017/8389]  
A fi de donar publicitat al Projecte de decret del Consell pel qual es regula el Pla d'ordenació de recursos humans 2017-2019, del personal de gestió directa de la Conselleria de Sanitat Universal i Salut, s'obri un període d'informació pública durant un termini de set dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, de conformitat amb el que estableix l'article 83.2 de la Llei 39/2015, d'1 d'octubre, del procediment administratiu, article 43.1.c de la Llei 5/1983, de 30 de desembre, del Consell, i l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius.  
El text del projecte pot consultar-se en la pàgina web de la Conselleria de Sanitat Universal i Salut Pública, www.san.gva.es, així com en la Direcció General de Recursos Humans i Econòmics, sítia en el carrer de Misser Mascó, número 31, València 46001, en horari de 09.00 a 14.00 hores, de dilluns a divendres, on poden examinar-lo les persones interessades.  
Les al·legacions, suggeriments o observacions efectuats han de presentar-se per escrit en aquestes dependències de la Conselleria de Sanitat Universal i Salut Pública o en qualsevol òrgan administratiu dels establits en la Llei 39/2015, d'1 d'octubre, del procediment administratiu comú de les administracions públiques.  
  
València, 18 de setembre de 2017.- El director general de Recursos Humans i Econòmics: Justo Herrera Gómez.
Diari Oficial de la Generalitat Valenciana


Sumari del DOGV 8083, del 13-07-2017 (2017/5514)

Notificació de la sentència dictada en el procediment de guarda i custòdia número 842/2016.
-------------------------------------------------------------------------------------------

### Dades del document

Número de DOGV
:   8083

Data del DOGV
:   13-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5514


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de guarda i custòdia número 842/2016. [2017/5514]  
Família, guarda, custòdia o aliments de fills menors no matrimonials no consensuats número 000842/2016  
De: Yuranis Uribe Aragón.  
Procurador: Ramón Biforcos Sancho.  
Contra: John Richard Gutiérrez Rotavisque.  
Procurador/a: -  
En aquest procediment de família, guarda i custòdia, seguit a instàncies de Yuranis Uribe Aragón contra John Richard Gutiérrez Rotavisque, s'ha dictat la sentència que, literalment, diu així:  
  
«Dispositiva  
Estime la demanda presentada per Yuranis Urube Ortega contra John Richard Gutiérrez Rotavisque i declare els efectes següents respecte al fill menor [?]:  
1. La pàtria potestat sobre el menor serà compartida i n'atribuïsc l'exercici exclusiu a la demandant, a qui n'encomane també la guarda i custòdia.  
2. No pertoca fixar un règim de visites del demandat amb el menor.  
  
3. El pare abonarà 150 euros mensuals en concepte d'aliments per al fill, quantitat que s'actualitzarà anualment d'acord amb l'índex de preus de consum. Les despeses extraordinàries les abonaran a mitges.  
  
Notifiqueu aquesta resolució a les parts.  
Contra aquesta sentència es pot interposar un recurs d'apel·lació en aquest jutjat, dins del termini de 20 dies per a davant de l'Audiència Provincial de València.  
No pertoca fer un pronunciament exprés sobre la imposició de costes.  
Aquesta és la meua sentència, que pronuncie, mane i firme.  
Publicació. La resolució anterior ha sigut publicada de forma legal, de la qual cosa done fe.»  
  
I atés que el demandat, John Richard Gutiérrez Rotavisque, es troba en parador desconegut, expedisc aquest edicte a fi que li valga de notificació de forma deguda.  
  
València, 14 de juny de 2017.- El lletrat de l'Administració de justícia: Antonio Rodríguez-Moldes Peiró.